open-index/open-wikipedia-markdown huggingface dataset:
HMS Matabele

**HMS Matabele** (viirinumerot L26, F26 ja G26) oli Britannian kuninkaallisen laivaston Tribal-luokan hävittäjä, joka palveli toisessa maailmansodassa.

## Valmistus

Alus tilattiin 19. kesäkuuta 1936 Scotts Shipbuilding and Engineering Companyltä Greenockista, missä köli laskettiin 1. lokakuuta. Alus laskettiin vesille 6. lokakuuta 1937 ja valmistui 25. tammikuuta 1939.. Aluksen valmistuskustannukset olivat 342&nbsp;005 puntaa ilman Amiraliteetin toimittamia ase- ja viestijärjestelmiä.

## Palvelus
*Matabele* liitettiin valmistuessaan 2. Tribal hävittäjälaivueeseen, jonka nimi huhtikuussa 1939 muutettiin 6. hävittäjälaivueeksi. Alus oli toukokuussa mukana laivastovierailulla Cherbourgissa ja se osallistui 1. kesäkuuta Liverpoolin lahdella epäonnistuneeseen sukellusvene *HMS Thetiksen* pelastusyritykseen.

Toisen maailmansodan alkaessa alus oli Kotilaivaston mukana Scapa Flow'ssa ja se osallistui 26.-27. syyskuuta sukellusvene *HMS Spearfishin* pelastusoperaatioon, minkä jälkeen alus partioi itärannikolla. Alus saapui 7. tammikuuta 1940 Plymouthiin, missä se siirrettiin telakalle. Alus palasi palvelukseen 9. maaliskuuta.

Alus osallistui Norjan taisteluihin ja se oli paikalla *HMS Gurkhan* upotessa. Alus kuljetti muun muassa joukkoja Namsokseen ja suojasi saattueita Norjaan ja Norjasta. Alus ajoi 17.-18. toukokuuta välisenä yönä *HMS Effinghamin* kanssa karille Foksenin matalikolla ollessaan matkalla Harstedista Bodoon. *Matabele* selvisi vähin vaurioin, mutta se joutui torpedoimaan pahoin vaurioituneen risteilijän henkilöstön ja materiaalin siirron jälkeen. Vaurioitunut alus palasi Harstediin.

Alus oli 27. toukokuuta - 19. elokuuta Silley Cox'n telakalla Falmouthissa, jolloin korjausten lisäksi aluksen X-torni korvattiin kaksiputkisella 4 tuuman ilmatorjuntatykillä. Telakalta palattuaan alus kuului Kotilaivastoon upottaen muun muassa 400 tonnin rannikkohöyryn Andalsnesin edustalla 23.-24. lokakuuta.

Marraskuussa alus osallistui Saksan laivaston *Admiral Scheerin* etsimiseen, miinoitusoperaatioiden suojaamiseen Norjan rannikolla sekä taistelulaiva *HMS King George V:n* saattamiseen Yhdysvaltoihin. *Matabele* oli Barrow-in-Furnessissa telakalla 11. huhtikuuta - 27. toukokuuta 1941, jolloin taaempi savuhormi lyhennettiin, päämasto poistettiin ja asennettiin tutka. Telakalta poistuessaan alus ajoi 5. kesäkuuta karille, jolloin voimansiirto vaurioitui. Vaurioiden korjaaminen saatiin päätökseen 15. elokuuta, minkä jälkeen alus liittyi Kotilaivastoon osallistuen Norjan rannikon meriliikenteen häirintään.

*Matabele* ja *HMS Somali* määrättiin 11. tammikuuta 1942 suojaamaan kahdeksan rahtilaivan saattuetta PQ8 Murmanskiin. Illalla 17. tammikuuta saattueen ollessa Murmanskin edustalla Saksan laivaston sukellusvene *U-454* laukaisi kaksi torpedoa, joista toinen osui *Matabelen* keskilaivaan. Alus upposi nopeasti vieden mukanaan 236 miehistönjäsentä. Miinanraivaaja *HMS Harrier* pelasti ainoastaan kolme miestä merestä.

## Lähteet
*
*
*
*
*

### Viitteet
Castle Communications

**Castle Communications** (nykyisin Sanctuary Records) oli vuonna 1983 perustettu englantilainen levy-yhtiö. Se keskittyi lähinnä uudelleenjulkaisuihin The Collector Series-, Dojo- ja Essential-merkeillä. Myöhemmin siitä tuli yksi suurimmista eurooppalaisista uudelleenjulkaisuihin keskittyneistä levy-yhtiöistä. Yhtiöllä oli myös heavy metal-musiikkiin keskittynyt Raw Power-alamerkki. Nykyään Castle Communications kuuluu Sanctuary Recordsiin joka taas on Universal Music Groupin alamerkki.

## Aiheesta muualla
*Virallinen sivusto
Karl Ekman

**Karl Ekman** voi tarkoittaa seuraavia henkilöitä
* Karl Ekman, suomalainen pianisti
* Karl Ekman, suomalainen tietokirjailija
* Karl Anders Ekman, suomalainen taidemaalari
Härmän Kuustaa

**Vilho Eero Koskimäki**, kirjailijanimi **Härmän Kuustaa** (23. elokuuta 1914 Kauhava – 21. maaliskuuta 1997 Tampere) oli suomalainen nimismies, pakinoitsija ja kirjailija. Koskimäki kirjoitti murrepakinoita Kauhavan ja Härmän murteilla.

Koskimäki toimi nimismiehenä muun muassa Ylistarossa. Hän aloitti murrepakinoiden kirjoittamisen toimiessaan jatkosodan aikana rintamakirjeenvaihtajana Lapissa sekä Rukajärven suunnalla. Pakinakokoelmansa hän julkaisi 1960- ja 1970-luvulla. Lisäksi hän julkaisi kaksi romaania. Tarinoiden kehyksenä on usein kirje, jonka kerrotaan tulleen tarkemmin määrittelemättömästä Pohjanmaan pitäjästä. Kirje kuvailee pitäjässä tapahtunutta tapahtumaketjua, joka huipentuu epätavallisiin tilanteisiin. Tilannekomiikka onkin pakinoiden perusasioita. Tarinat eivät sijoitu menneeseen aikaan vaan kirjoittamisvuosiin. Kuvauksen kohteena on esimerkiksi television tulo kylälle.

## Teokset
Nimellä *V. E. Koskimäki*:
* *Veijareitten matkassa*, romaani. Karisto 1953
Nimimerkillä *Härmän Kuustaa*:
* *Prätinöötä Pohjanmaalta*, murrepakinoita. Gummerus 1964
* *Pako pimeään*.    Kirjavirta, Seinäjoki 1965
* *Rakkauden kryytimaa*, murrepakinoita.    Kirjavirta, Seinäjoki 1965
* *Pikkupaloja pakinatarjottimelta*, kirjoittajat Koho, Härmän Kuustaa ja Sarvijaakko. Aamulehti, Tampere 1969
* *Nisumaitua* : murrejuttuja.    Vaasa Oy, Vaasa 1975
* *Ottaa hengen kiinni : turinoota Pohjanmaalta*, pakinakokoelma. Vaasa Oy, Vaasa 1976
* *Entiset hantvärkkärit ja hupulaaset : kansatieteellisiä prätinöötä Pohojanmaalta*. Vaasa Oy, Vaasa 1981
* *Meirän mukulat ja krannin kakarat : kansankielisiä lapsuusmuistoja Etelä-Pohjanmaalta 1900-luvun alkukymmeniltä*, piirrokset Irma Nissinen. WSOY 1985

## Palkinnot
* II palkinto Yleisradion pakinakilpailussa 1962

## Lähteet
* 
* Kirjastot.fi : Kysy kirjastonhoitajalta : Kuka oli Härmän Kustaa?

### Viitteet
Deccanin ylänkö

**Deccanin ylänkö** on suuri ylänkö Länsi-Ghatien ja Itä-Ghatien vuoristojen välissä Intiassa. Maharashtran ja Karnatakan osavaltiot sijaitsevat pääosin Deccanin ylängöllä. Pohjoisessa Deccan nousee muutaman sadan metrin, etelässä jopa kilometrin korkeuteen.

## Katso myös
*Deccanin laavapurkaukset

## Lähteet
Lego Modular Houses

**Lego Modular Houses** on Legon tuotesarja, joka tuli markkinoille vuonna 2007. Sarjaan kuuluu normaaleja Legon rakennussarjoja yksityiskohtaisempia ja monimutkaisempia talojen pienoismalleja. Tuotesarjan setit ovat perussettejä huomattavasti kalliimpia, ja niissä on poikkeuksellisen paljon palikoita. Sarja on suunnattu etupäässä Lego-harrastajille ja aikuisille.

Nimensä mukaisesti tuotesarjan talot ovat modulaarisia eli ne koostuvat moduuleista, jotka voidaan liittää toisiinsa. Kunkin talon kerrokset ovat erillisiä moduuleja, jotka voidaan irrottaa omiksi kokonaisuuksikseen. Myös kaikki sarjan talot voidaan liittää toisiinsa liitinpalikoiden avulla, jolloin voidaan muodostaa yhtenäinen katunäkymä. 

## Aiheesta muualla

*Lego Modular Houses -setit (Brickset)
Yrjö Muuranto

**Yrjö Muuranto** (14. syyskuuta 1914 Impilahti – 20. lokakuuta 1990 Kuopio) oli suomalainen kansakoulunopettaja ja kirjailija.

Muurannon vanhemmat olivat kanttori Mikko Muuranto ja Outi Jurvanen. Hän valmistui kansakoulunopettajaksi 1937 Rauman seminaarista ja asui vuodesta 1945 Kuopiossa. Muuranto toimi 1945–1974 opettajana Kuopion Vehmasmäen koulussa. Hän kirjoitti myös näytelmiä paikalliselle nuorisoseuralle ja jäätyään eläkkeelle harrasti ikonimaalausta.

## Teoksia
* *Kipinä : Vehmersalmen nuorisoseuran julkaisu*.    1948
* *Piilopirtin partio : seikkailukertomus talvisodan ajalta*. Punainen sulka 21.  WSOY 1962, 2. painos 1966
* *Rajakylän teini : historiallinen kertomus 1650-luvun Suomesta*. Punainen sulka 26.    WSOY 1966

## Lähteet
* 
* 
* Kuopion koululaitos 125 vuotta : Vehmasmäen koulu
Pentti Ketola

**Pentti Nestori Ketola** (22. joulukuuta 1925 Messukylä – 22. syyskuuta 1972) oli suomalainen kirjailija.

## Teoksia
* *Vaskisen vangit : poikamainen robinsonadi*. Punainen sulka 22.   WSOY 1962

## Palkinnot
* Tampereen kaupungin Luovan kirjallisen työn palkinto 1962

## Lähteet
* 
* Pirkanmaalaista kaunokirjallisuutta : kirjallisuuspalkinnot
Inessa Armand

**Inessa Fjodorovna Armand** (, s. *Inès Elisabeth Stéphane*; 26. huhtikuuta 1874 Pariisi – 24. syyskuuta 1920 Beslan) oli ranskalainen bolševikki ja kansainvälisen kommunistisen liikkeen vaikuttaja Venäjällä.

## Elämäkerta
Inessa Armand syntyi ranskalaisen oopperalaulajan Théodore Stéphanen ja brittiläisen näyttelijän Nathalie Wildin perheeseen. Isän kuoleman jälkeen hänen sisarensa vei hänet Moskovan lähellä asuneeseen Armandin tehtailijasuvun perheeseen, jossa heidän tätinsä työskenteli kotiopettajana. Myöhemmin Inessa meni naimisiin Aleksandr Armandin kanssa.

Armand liittyi vuonna 1904 bolševikkeihin. Hän osallistui vuosien 1905–1907 vallankumoustapahtumiin, ja hänet pidätettiin useita kertoja. Vuonna hänet karkotettiin 1907 kahdeksi vuodeksi Arkangelin läänin Mezeniin. Hän pakeni marraskuussa 1908 ulkomaille.

Armand asettui 1910 Pariisiin, jossa toimi bolševikkien puoluekoulun opettajana. Kesällä 1912 hänet lähetettiin Pietariin järjestelemään puolueen maanalaista toimintaa ja valmistautumista Venäjän valtakunnanduuman vaaleihin. Hänet pidätettiin syyskuussa 1912. Vapauduttuaan 1913 Armand siirtyi ulkomaille, jossa hän toimi bolševikkien edustajana kansainvälisessä sosialistisessa naistenliikkeessä ja työskenteli Leninin ja Zinovjevin avustajana. Hän asui vuonna 1916 Pariisissa, jossa hän käänsi ranskaksi Leninin teoksia ja bolševikkipuolueen asiakirjoja. Leninin Armandille lähettämät kirjeet on julkaistu hänen kootuissa teoksissaan.

Helmikuun vallankumouksen jälkeen Armand palasi Leninin mukana Venäjälle. Hän oli huhtikuusta 1917 lähtien bolševikkipuolueen Moskovan komitean jäsen ja työskenteli puoluelehtien toimittajana. Hän osallistui puolueen edustajakokouksiin ja oli mukana valmistelemassa aseellista kapinaa Moskovassa. Lokakuun vallankumouksen jälkeen Armand toimi bolševikkipuolueen Moskovan lääninkomitean byroon ja läänin toimeenpanevan komitean jäsenenä, läänin kansantalousneuvoston puheenjohtajana ja johti puolueen keskuskomitean naisosaston toimintaa. Hän osallistui kesällä 1920 Kominternin toiseen kongressiin ja toimi kansainvälisen naiskommunistien konferenssin puheenjohtajana.

Armand kuoli koleraan ollessaan lomalla Beslanissa. Hänet on haudattu Punaiselle torille Kremlin muurin viereen.

## Lähteet

## Aiheesta muualla
* Entsiklopedija Krugosvet: Inessa Armand
Merja Otava

**Merja Tuulikki Otava** (vuosina 1958–1986 **Schroderus**; s. 27. syyskuuta 1935 Helsinki) on suomalainen nuortenkirjailija.

## Elämäkerta
Otavan vanhemmat olivat filosofian maisteri Taito Otava ja taiteilija Saimi Karoliina Otava (o.s. Törmänen). Hän valmistui Ateneumista koristetaiteilijaksi vuonna 1958.

Otava voitti 1959 WSOY:n järjestämän Anni Swanin muistokilpailun nuorisoromaanillaan *Priska*, joka kertoi nuoren tytön siirtymisestä lapsuudesta murrosikään.

## Teoksia
* *Priska: kesästä kesään*. WSOY 1959, 12. painos 2001
* *Minä, Annika ÄP*. WSOY 1961, 5. painos 1962
* *Kävelyillat*. WSOY 1963
* *Puzzle*. WSOY 1966
* *Kuuvuosi*. WSOY 1969
* *Fifti-fifti*.  WSOY 1971

## Palkinnot
* Anni Swanin palkinto 1959
* Nuorten kirjan Valistuksen palkinto 1960
* Anni Swan -mitali 1961
* Topelius-palkinto 1962, 1970
* Valtion nuorisokirjailijapalkinto 1970

## Lähteet

## Aiheesta muualla
*
Nikolai Želvakov

**Nikolai Aleksejevitš Želvakov** (, noin 1860 Vjatka – 22. maaliskuuta 1882 Odessa) oli venäläinen vallankumouksellinen narodnikki.

Nikolai Želvakov syntyi maanmittaajana toimineen kollegioneuvoksen perheeseen. Hän opiskeli Vjatkan kymnaasissa ja työskenteli eri ammateissa. Vuonna 1879 hän muutti Pietariin kuuntelemaan Pietarin yliopiston luonnontieteiden luentoja, liittyi Narodnaja Voljaan ja tutustui Andrei Željaboviin.

Huhtikuussa 1881 Želvakov seurasi Pietarissa Aleksanteri II:n murhaan osallistuneiden teloitusta, minkä jälkeen hän päätti liittyä mukaan Narodnaja Voljan terroritoimintaan. Aluksi hänet määrättiin Donin Rostovin levittämään vallankumouksellista propagandaa. Vuoden 1881 lopussa puolueen toimeenpaneva komitea lähetti hänet Stepan Halturinin ja Mihail Klimenkon kanssa Odessaan toteuttamaan Vera Fignerin johdolla suunniteltua kenraalimajuri V.S. Strelnikovin murhaa.

18. maaliskuuta 1882 Želvakov ampui Strelnikovia kuolettavasti Odessan rantakadulla, yritti pakoon Halturinin ohjaamilla rattailla, mutta joutui pidätetyksi. Kuulusteluissa hän esittäytyi aatelismies Nikolai Kosogorskiksi ja ilmoitti tappaneensa Strelnikovin toimeenpanevan komitean määräyksestä tämän johdolla suoritetun vallankumouksellisten ankaran vainon takia. Aleksanteri III:n määräyksestä Odessan sotilaspiirin tuomioistuin tuomitsi hänet kuolemaan hirttämällä. Želvakovin oikea henkilöllisyys todettiin hirttotuomion täytäntöönpanon jälkeen.

## Lähteet
HMS Sikh

**HMS Sikh** on ollut kolmen Britannian Kuninkaallisen laivaston aluksen nimenä.

* HMS Sikh (1889), Baluchi-luokan torpedovene
* HMS Sikh (1918), S-luokan hävittäjä
* HMS Sikh (F82), Tribal-luokan hävittäjä
Aira Kokki

**Aira Adele Kokki** (19. marraskuuta 1910 Koski Tl – 25. marraskuuta 1982) oli suomalainen kirjailija. Hän on käynyt Helsingin kaupungin kauppakoulun vuosina 1937-1939 ja tehnyt töitä maanviljelijänä ja Seurakuntalehden avustajana.

## Teoksia
* *Hiili* : runoja. Otava 1936
* *Elämän valo* : runoja. Suomen vapaa ev. lut. seurakuntaliitto, Tampere 1945
* *Tulisit sinäkin* : runoja. Suomen lut. evank.-yhdistys, Helsinki 1946
* *Tyttö kertoo itse*. Gummerus 1952
* *Avattu ovi* : tyttöromaani. Otava 1957
* *Me katosimme kylästä*. Nuorten toivekirjasto 117. WSOY 1959
* *Hiekkaharjun salaisuus*. Nuorten toivekirjasto 154. WSOY 1963
* *Ankkurin salaisuus*. Punainen sulka 24. WSOY 1964
* *Elmerin kuuma kesä*. Nuorten toivekirjasto 202. WSOY 1971, 2. painos 1971

## Palkinnot
* Topelius-palkinto 1958 (romaanista *Avattu ovi*)

## Lähteet
Deccan

**Deccan** voi tarkoittaa seuraavia:

* Deccanin ylänkö, ylänköalue Intiassa
* Deccanin sulttaanikunnat, sulttaanikuntia Intiassa 1500- ja 1600-luvuilla.

## Katso myös

* Deccan Herald, bangalorelainen sanomalehti
Loy Krathong

**Loy Krathong** (tai *Loi Krathong*, thai ลอยกระทง) on Thaimaassa vuosittain vietettävä valon juhla jossa ihmiset lähettävät kelluvia kynttilälauttoja jokiin ja kanaviin. Juhlaa vietetään thaimaalaisen kuukalenterin 12. kuukauden täydenkuun aikana ja se ajoittuu yleensä marraskuuhun.

## Historia
Alun perin Loy Krathongia oli *Chong Pa Rieng* (kuninkaallinen kelluvien lyhtyjen seremonia), eli Brahman juhla. Shiva, Vishnu ja Brahma jumalien kunniaksi rakennettiin lyhtyjä käyttäen paperia ja kynttilöitä ja ne asetettiin näytille ihmisten kotipihoille. Kuningas Mongkut (Rama IV) mukautti tavan buddhalaisuuteen vuonna 1863. Uudessa versiossa tehdään monenlaisia lyhtyjä, jotka lahjoitetaan temppeleihin. Lyhtyjä luovutettaessa ihmiset rukoilevat toivoen jotain.

## Krathong
Loy Krathong-juhlassa ihmiset rakentavat krathongin. Krathong on lotuksen muotoinen kelluva kori johon tulee uhrilahja. Perinteisesti krathong valmistetaan kerroksittain banaanipuun rungosta tai lukinliljasta. Nykyään valmistukseen käytetään useimmiten styroksia tai leipää, josta leipää käytetään yhä useammin. Leipomot valmistavat leipiä tähän tarkoitukseen. Leipä on ekologisempaa koska se ei saastuta, vaan kalat syövät sen. Krathong koristellaan banaaninlehdillä, kynttilöillä, kukilla ja suitsukkeilla. Välillä lisätään kolikko joenhengille.

Thaimaan pohjoisosassa sijaitsevassa Chiang Maissa juhlaan yhdistyy Yi Peng -perinne, missä öistä tummaa taivasta vasten kohoaa tuhansia kynttilälyhtyjä.

## Katso myös
* Diwali, hindujen valon juhla

## Lähteet

## Aiheesta muualla
* web archive The Great 'Loy Krathong' Myth! 
* Kuvia ja muuta materiaalia Loy Krathong juhlista
KHT-Media

**KHT-Media Oy** on vuonna 1981 perustettu KHT-yhdistyksen omistama yhtiö, joka kustantaa taloushallinnon julkaisuja ja järjestää koulutustilaisuuksia. Vuonna 2012 yrityksen liikevaihto oli 1,7 miljoonaa euroa ja sillä oli 9 työntekijää. KHT-Median toimitusjohtaja on Sanna Alakare.

KHT-Media kustantaa taloushallinnon ammattikirjallisuutta. Se on keskittynyt muun muassa taloudellisen raportoinnin oppaisiin ja malleihin sekä lakikäännöksiin. Kirjanimikkeistö sisältää yli 30 tilintarkastukseen, kirjanpitoon, tilinpäätöskäytäntöön, yhteisölainsäädäntöön ja verotukseen liittyvää julkaisua, joista osa julkaistaan myös sähköisinä kustanteina. 

KHT-Media järjestää liikkeenjohdolle ja taloushallinnon ammattilaisille vuosittain noin 40 jatko- ja täydennyskoulutustilaisuutta, jotka käsittelevät kirjanpitoa, tilinpäätöskäytäntöä, yhteisölainsäädäntöä, tilintarkastusta ja verotusta. Se tarjoaa myös ammatillista täydennyskoulutusta sekä tilintarkastusammattiin valmistavaa koulutusta.

## Lähteet

## Aiheesta muualla
* KHT-Median kotisivut
Aila Nissinen

**Aila Karin Sigrid Nissinen** (5. helmikuuta 1916 Rantasalmi – 11. joulukuuta 1973 Helsinki) oli suomalainen lastenkirjailija ja kääntäjä.

Oman tuotantonsa ohella Nissinen myös suomensi lastenkirjallisuutta, muun muassa H. C. Andersenin ja Grimmin veljesten satuja.

## Teoksia
* *Linnea-kukka ja Punaposki* : satu, kuvittanut Maija Karma. WSOY 1947
* *Punaposki ja Marja-Liena* : satu, kuvittanut Maija Karma. WSOY 1948
* *Satumaassa*, valokuvannut Impi Havas. WSOY 1949
* *Orriporrin talo*, kuvittanut Maija Karma. WSOY 1953, 2. painos 1959
* *Suvisaaren kirja*, tekijät AIla Nissinen ja Maija Karma. WSOY 1954
* *Myyrä Matikaisen malliauto* : satu, kuvittanut Maija Karma. WSOY 1955
* *Perhostyttö ja poliisi*, kuvitus Pirkko Lähteenmäki. WSOY 1956
* *Laulavat omenat* : satuja, kuv. Sorella Railo. Valistus 1958
* *Minä olen Lammenpei* : satu. WSOY 1958, 2. painos 1984
* *Vihreät ympyrät*. WSOY 1959
* *Kalpeiden vuorten tarinoita : etelä-tirolilaisia taruja Karl Felix Wolffin keräämien aiheiden ja yhdistelmien mukaan kertonut Aila Nissinen* ; kuvitus Yrjö Könni. Valistus 1964
* *Taivas on sininen ja valkoinen* : nuorisonromaani, kuvitus Maija Karma. Otava 1964
* *Talitintin tornitalo*, kuvitus Maija Karma. Otava 1966
* *Terva-apila : taikatarina*, kuvitus Maija Karma. Otava 1968

## Palkinnot
* Topelius-palkinto 1959
* Hans Christian Andersen -palkinto 1960
* Arvid Lydecken -palkinto 1969

## Lähteet
Kustaa Rasku

**Kustaa Olavi Rasku** (23. toukokuuta 1934 Nurmo – 9. lokakuuta 2010 Seinäjoki) oli suomalainen  pesäpalloilija.

Toistakymmentä vuotta Nurmon Jymyn edustusjoukkueen lukkarina pelannut Kustaa (Köpi) Rasku saavutti SM-pronssia 1956, jolloin hänet valittiin myös vuoden lukkariksi. Pelasi Itä-Länsi -ottelussa 1956, -58 ja -60 ja oli Lännen B-yhdistelmän lukkarina 1957.
Ulkopelissä Rasku muodosti voimakaksikon ykkösvahti Jussi Kitinojan kanssa. Tämä pallottelu sai yleisöltä nimen "raksuttelu".

Yleisurheilussa Rasku saavutti kiekonheiton pm-hopeaa ja SOU:n mestaruuspronssia.

## Saavutukset
### Pelaajana
* 1 SM-pronssi: 1956
* 3 Itä-Länsi-ottelua: 1956, 1958, 1961
* Vuoden lukkari: 1956 

## Lähteet
* 

### Viitteet

## Aiheesta muualla
* Kustaa Raskun muistokirjoitus Helsingin Sanomissa
Golden Globe 2010

**[[Golden Globe]] 2010**

17. tammikuuta 2010

Paras draamaelokuva: 
***[[Avatar (elokuva)|Avatar]]***
----
Paras musikaali- tai komediaelokuva: 
***[[Kauhea kankkunen (elokuva)|Kauhea kankkunen]]***
----
Paras draamasarja: 
***[[Mad Men]]***
----
Paras musikaali- tai komediasarja: 
***[[Glee]]***
----
Paras minisarja tai televisioelokuva: 
***Grey Gardens***

**[[Golden Globe]] 2010** oli järjestyksessään 67. Golden Globe -palkintogaala, jossa jaettiin palkintoja vuoden 2009 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 17. tammikuuta 2010. Gaalan juonsi Ricky Gervais ja se lähetettiin ensimmäistä kertaa suorana lähetyksenä.  

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

### Televisio
Kai Sarmanne

**Kai Bore Sarmanne** (18. huhtikuuta 1919 – 23. helmikuuta 1988) oli Suomen puolustusvoimien kenraaliluutnantti ja Suomen puolustusministeriön kansliapäällikkö.

Hän syntyi Terijokelaiseen rautatievirkamiesperheeseen ja kirjoitti ylioppilaaksi vuonna 1938 Viipurin suomalaisesta lyseosta. Suomen puolustusministeriön kansliapäälliköksi Sarmanne nimitettiin 1.6.1970 ja hän erosi tehtävistä täysin palvelleena 18. huhtikuuta 1979.

## Talvisota ja jatkosota
Sarmanne astui suorittamaan varusmiespalvelustaan Ilmatorjuntarykmentti 2:een juuri ennen talvisodan alkamista vuonna 1939. Hän osallistui talvisotaan Viipurin ilmatorjunnassa. Reserviupseerikoulun 44. kurssin tykistölinjan Niinisalossa hän suoritti talvella 1940.

Reservin vänrikki Sarmanne aloitti 25. Kadettikurssin 3. tammikuuta 1941 kadettinumerolla 2149. Kurssi keskeytettiin 17. kesäkuuta 1941 ja kadetit komennettiin nuoremman upseerin tehtäviin eri joukko-osastoihin. Vänrikki Sarmanne toimi eri ilmatorjuntayksiköissä Helsingissä, Syvärillä ja Aunuksessa vuosina 1941–1942. Vuonna 1942 hänet määrättiin luutnantiksi ylennettynä patterin päälliköksi Kotkaan ilmatorjuntarykmentti 2:een. Tässä tehtävässä hän toimi jatkosodan loppuun saakka. Sarmanne ylennettiin kapteeniksi vuonna 1944.

Jatkosodan alkaessa keskeytetty 25. Kadettikurssi alkoi uudelleen 6.6.1945. Kurssin aikanaan aloittaneista 206:sta kadeteista oli kaikkiaan 47 kaatunut sodassa. 

## Ylennykset ja kunniamerkit
**Ylennykset**
*Vänrikki 1941
*Luutnantti 1942
*Kapteeni 1944
*Majuri 1955
*Everstiluutnantti 1961
*Eversti 1966
*Kenraalimajuri 1970
*Kenraaliluutnantti 1972

**Kunniamerkit**
*Suomen Leijona suurristi
*Suomen Valkoinen Ruusu 1 lk. komentajamerkki
*Suomen Leijona komentajamerkki
*Vapaudenristi 3 lk. miekkojen kera (sotilaallisista ansioista rauhan aikana)
*Vapaudenristi 4 lk. miekkojen kera
*Talvi- ja jatkosodan muistomitalit
*Sotilasansiomitali
*Rajavartioston ansioristi
*Väestönsuojelun ansioristi
*Ruotsin Pohjantähden Ritarikunnan suurristi
*Unkarin Lippuritarikunnan 2 lk. ritariristi

## Muuta
Virkatehtäviensä ohella Sarmanne ehti toimia: 
*Puolustustaloudellisen suunnittelukunnan jäsenenä 1964–1979 
*Puolustusneuvoston jäsenenä 1970–1979 
*Urlus-säätiön hallituksen jäsenenä 1970
*Parlamentaarisen puolustuskomitean asiantuntijajäsenenä 1970–1971 
*Valmet Oy:n hallintoneuvoston jäsenenä 1971–1979. 
*Suomen Väestönsuojelujärjestön hallituksen jäsenenä 1974–1983. 

Sotatieteellinen Seura on julkaissut Sarmanteen tutkimustyön ”Strategiset joukkojen siirrot viime sodissamme”.

## Lähteet
*www.ilmatorjuntaupseeriyhdistys.fi
*www.defmin.fi
HMS Tartar

**HMS Tartar** on ollut kahdeksan Britannian Kuninkaallisen laivaston aluksen nimenä.

* HMS Tartar (1702), 32-tykkinen viidennen luokan alus
* HMS Tartar (1756), Lowestoffe-luokan 28-tykkinen kuudennen luokan alus
* HMS Tartar (1794), 12-tykkinen kutteri
* HMS Tartar (1801), Narcissus-luokan 32-tykkinen viidennen luokan alus
* HMS Tartar (1814), Apollo-luokan 36-tykkinen viidennen luokan alus
* HMS Tartar (1854), Cossack-luokan 20-tykkinen potkurikorvetti
* HMS Tartar (1886), Archer-luokan torpedoristeilijä
* HMS Tartar (1907), Tribal-luokan hävittäjä
* HMS Tartar (F43), Tribal-luokan hävittäjä
* HMS Tartar (F133), Tribal-luokan fregatti.
Belus

**Belus** on norjalaisen yhden miehen black metal -yhtye Burzumin 8. maaliskuuta 2010 julkaistu albumi. Se on ensimmäinen Vikernesin vapautumisen jälkeen tuotettu. Levyn alkuperäinen nimi oli *Den Hvite Guden* (*Valkoinen jumala*), mutta ettei nimeä olisi luultu rasistiseksi Vikernes nimesi levyn uudelleen. Albumi ylsi Suomen virallisella albumilistalla sijalle 8.

## Kappaleet
#
#
#
#
#
#
#
#

## Arvostelut
* AllMusic: 
* Desibeli.net: 
* Imperiumi: 8½/10
* Keskisuomalainen: *neutraali*
* Nyt.fi: 
* Soundi: 

## Lähteet

## Aiheesta muualla
* 
*
Nissinen

**Nissinen** on suomalainen sukunimi, joka on muun muassa seuraavilla henkilöillä:

* Aarne Nissinen (1891–1954), keittiömestari ja keittokirjailija
* Aila Nissinen (1916–1973), lastenkirjailija ja suomentaja
* Aleksander Nissinen (1817–1892), kauppias ja kauppaneuvos
* Alli Nissinen (1866–1926), opettaja, päätoimittaja, kirjailija ja Nuorsuomalaisten kansanedustaja
* Aulikki Nissinen (o.s. *Ollikainen*, 1940–2019), lääkäri ja kansanterveystieteen professori 
* Elbe Nissinen (1893–1984), laulunopettaja ja oopperalaulaja, professorin arvonimi
* Erkka Nissinen (s. 1975), nykytaiteilija
* Irja Nissinen (1904–1978), näyttelijä ja laulaja
* Irma Nissinen (oik. *Irma Kyllikki Nissinen-Kaasalainen*, 1910–2003), viulutaiteilija ja konserttimestari
* Jari Nissinen (s. 1964), näyttelijä
* Jiri Nissinen (s. 1997), jalkapalloilija, Suomen mestari
* Jarno Nissinen (s. 1977), koripalloilija
* Johan Nissinen (s. 1989), ruotsalainen poliitikko, Ruotsidemokraatti
* Joni Nissinen (s. 1991), jalkapalloilija
* Jouko H. Nissinen (1938–2009), liikkeenjohdon konsultti, majuri ja kirjailija
* Juho Nissinen (1844–1910), tehtailija ja liike- ja valtiopäivämies
* Jussi Nissinen (s. 1950), psykoterapeutti, sosiaalipsykologi ja kansalaisaktivisti
* Jyrki Nissinen (s. 1982), kuvataiteilija, sarjakuvapiirtäjä ja muusikko
* Kauko Nissinen (1911–1993), diplomi-insinööri ja opettaja, pesäpalloilija
* Lauri Nissinen (1918–1944), hävittäjälentäjä ja Mannerheim-ristin ritari
* Maija Nissinen (s. 1974), kemisti ja professori
* Maija Nissinen (s. 1915/1916), Miss Suomi 1932
* Marian Nixon (alk. *Marja Nissinen*, 1904–1983), yhdysvaltalainen näyttelijätär
* Marjatta Nissinen (s. 1954), pukusuunnittelija ja malli
* Martti Nissinen (s. 1959), Vanhan testamentin eksegetiikan professori
* Matti Nissinen (s. 1956), juristi, valtakunnansyyttäjä 2010–2018
* Mauno Nissinen (s. 1947), telinevoimistelija, urheiluvalmentaja
* Mikko Nissinen (s. 1962), balettitanssija, Bostonin baletin taiteellinen johtaja
* Oskar Nissinen (1864–1937), maanviljelysneuvos, valtiopäivämies, Nuorsuomalaisten ja Kokoomuksen kansanedustaja
* Pasi Nissinen (s. 1972), jääkiekkoilija
* Pentti Nissinen (1950–2015), valokuvaaja
* Pertti Nissinen (s. 1962), jalkapalloilija ja jalkapallovalmentaja, Suomen mestari
* Suvi Nissinen (s. 1999), taidoka
* Tatu Nissinen (1883–1966), maanviljelysneuvos, Edistyspuolueen kansanedustaja
* Tero Nissinen (s. 1970), kaupunginjohtaja
* Tommi Nissinen (s. 1984), pesäpalloilija
* Tuomas Nissinen (s. 1983), jääkiekkomaalivahti
* Vilma Nissinen (s. 1997), maastohiihtäjä
Pesäpallon Mestaruussarjan kausi 1956

**Pesäpallon SM-sarja** kasvoi kunnon mammuttisarjaksi vuonna 1956, kun siihen osallistui kokonaista 15 joukkuetta. Jyväskylän Kiri voitti mestaruuden. 
Kamppailu sekä mitaleista että säilymisestä oli äärimmäisen tiukkaa. Tuttuun tapaan lopulliset ratkaisut saatiin vasta juoksusuhteita laskemalla. Lahden Mailaveikkojen kohtaloksi koitui tätä kautta putoaminen.
Lahden viimeinen ottelu oli kotikamppailu Kiriä vastaan. Kirillä panoksena Suomen mestaruus, Lahdella sarjassa säilyminen. Kiri veti ottelussa pidemmän korren.

Työväen Mailapojilta taas juuri sarjan ainoa tappio Lahdelle elokuun lopussa riisti mestaruuden omista käsistä. Vaikka loppukausi menikin voitosta voittoon, ei se enää riittänyt Kirin saavuttamiseen. Hopeat joukkue varmisti viimeisessä ottelussaan, vaikka Hamina nousikin viimeisessä vuorossaan aina juoksun päähän.

Naisten Suomen mestaruuden voitti Helsingin Pallo-Toverit menettämättä pistettäkään kuudessa ottelussa.

## Mestaruussarja

### Sarjataulukko

Neljä viimeistä joukkuetta putosi sarjasta. Tilalle nousivat Suomensarjan lohkovoittajat Hongikon Nuorisoseuran Urheilijat, Katajanokan Haukat, Harjavallan Jymy ja Muhoksen Urheilijat

### Ottelut

## Kirin joukkue

*Pertti Jaakkola
*Eino Kaakkolahti
*Antti Elomaa
*Pentti Paavola
*Matti Pollari
*Esa Hauta-aho
*Seppo Suuronen
*Paavo Pollari
*Risto Parviainen
*Matti Hautamaa
*Eero Pietarila

## Lyöjätilasto

*1	Unto Lammi	IK		29
*2	Reino Hakkarainen	JyVe		28
*3	Jussi Kiikeri	IK		24
*4	Jaakko Haavisto	IK		23
*5	Rauno Latvala	ViVe		23
*6	Pertti Jaakkola	Kiri		21
*7	Eino Kaakkolahti	Kiri		20
*8	Jussi Kitinoja	NJ		17
*9	Pentti Paavola	Kiri		17

Kunnarista 2 pistettä.

## Naisten mestaruussarja

Nurmo ja Savonlinna putosivat.

Pallo-Toverit: Aili Nieminen,
Anja Riski,
Irmeli Krogerus,
Leena Liimatainen,
Leena Pakkanen,
Marja Muukkonen,
Riitta Vihuri,
Seija Knuutila,
Sinikka Takasalo,
Urpu Kosonen,
Sinikka Koskela.

## Palkinnot

## Ansiomerkit

## Lähteet

* http://www.pesis.fi/@Bin/352334/msu1956.txt 
* https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)
* http://www.pesis.fi/historia/pelaajatilastot/
Säiliöauto

**Säiliöauto** on yleensä erilaisia nestemäisiä aineita, kuten polttonesteitä, muita kemikaaleja, maitoa tai vettä kuljettava moottoriajoneuvo. Joskus säiliöautoja käytetään myös puolikiinteän tai irtonaisen massatavaran, esimerkiksi rehujen tai jauhojen kuljetukseen. Tavallisimmin säiliöautoilla tarkoitetaan kuitenkin öljystä jalostettuja öljytuotteita, kuten polttoöljyjä tai bensiiniä kuljettavia tieliikenneajoneuvoja.

Suuret säiliöautot ovat yleensä kapasiteetiltaan 20&nbsp;800 litrasta 34&nbsp;000 litraan. Pienempien säiliöautojen tilavuus on pienempi kuin 11000 litraa. Autojen koko on viimeisen 50 vuoden aikana kasvanut tuntuvasti, sillä esimerkiksi 1960-luvun alussa säiliöautojen sallittu tilavuus oli Suomessa enintään 5 kuutiometriä. Autot voivat olla joko itsekantavia tai kantavalle alustalle kiinnitettyjä säiliöitä. Suomessa Hollming on valmistanut erikoiseen suunnitteluratkaisuun perustuneita itsekantavia säiliöautoja, joissa säiliö toimi samalla auton runkona. Akselistot ja ohjaamo liitettiin suoraan kiinni säiliöön, jolloin ajoneuvolle saatiin parempi hyötykuorma. Näitä erikoisia säiliöautoja valmistettiin vuosina 1980–1985 noin sata kappaletta.

Suomessa oli vuonna 2006 liikenteessä yhteensä noin 400 niin sanottujen kirkkaiden tuotteiden säiliöautoa (bensiini, dieselöljy, kevyt polttoöljy) ja noin 60 raskaiden öljytuotteiden säiliöautoa. Lisäksi käytössä oli muutamia kymmeniä muiden öljytuotteiden, kuten nestekaasun kuljetukseen. Öljykuljetuksiin sopivien tankkiautojen määrä on 2000-luvulla puolittunut 1990-luvun tasosta. Suomen säiliöautokannan pienenemistä pidetään jopa uhkana maan energiahuollolle mahdollisessa kriisitilanteessa. Vähennys johtuu pääosin öljyn markkinaosuuden pienenemisestä kiinteistö- ja aluelämmityksessä. Kaluston riittävyyden arvioidaan joutuvan koetukselle, jos öljyä jouduttaisiin äkkiä kuljettamaan suuria määrin varastoista lämpölaitoksille. 

Säiliöautoja käytetään yleisesti myös lypsykarjan pidossa maidon kuljetukseen suoraan tilatankeista meijereihin. Lisäksi niitä käytetään muun muassa talous- ja sammutusveden kuljetukseen. Pohjaveden ehtyessä tai pilaantuessa puhdasta vettä joudutaan säännöstelemään ja kuljettamaan yhdyskunnille säiliöautoilla pitkienkin matkojen takaa. Pelastuslaitoksilla on puolestaan tulipalojen sammutusta varten käytettävissään säiliöyksiköiksi kutsuttuja säiliöautoja, etenkin alueilla, joille ei ole rakennettu vesipostiverkostoa. Suomessa pelastuslaitoksilla oli vuonna 2008 säiliöautoja lähes 600 kappaletta.

## Lähteet

## Aiheesta muualla
ProMan

**ProMan Oy** on suomalainen yrityskauppoihin erikoistunut yritys. Sen toimialaa ovat M&A-projektien toteutus, corporate finance -neuvontapalvelut ja yrityskaupan neuvontapalvelut yritysten omistajille ja johdolle. Lisäksi se toimii sertifioituna neuvonantajana First North -listautumisissa.

ProManin perusti vuonna 1988 sen nykyinen toimitusjohtaja Lars Wikholm. ProMan on vuodesta 2002 lähtien ollut Suomen edustaja kansainvälisessä IMAP-yrityskauppaketjussa (International Network of M&A Partners). IMAP-jäsenyyden kautta se on ollut mukana toteuttamassa kansainvälisiä yritysjärjestelyjä.

ProMan on yhdessä pohjoismaisten IMAP-kumppaneidensa kanssa toteuttanut eniten yrityskauppoja Pohjoismaissa vuosina 2007, 2008 ja 2009. Vuonna 2009 ProMan toteutti suomalaisista yrityskaupan neuvonantajayrityksistä eniten yrityskauppoja Suomessa. 

## Lähteet

## Aiheesta muualla

* IMAP:n kotisivut
Ravistettava, omskakas

**Ravistettava, omskakas – toisinajattelijan käsikirja** on vuonna 2009 ilmestynyt tv-tuottaja Saku Tuomisen ja tutkija Katja Lindroosin kirjoittama kirja elämänhallinnasta ja luovuudesta. 

Tekijät sanovat kirjoittaneen oppaan keinoista, joilla voi oppia ”ravistamaan” – päästämään irti vanhoista tavoista ja tottumuksista. Tavoitteena on kyky selviytyä  haasteista ja kiireellisestä työelämästä. Kirjoittajien näkemyksen mukaan ravistaminen ei ole tekniikka vaan "tapa suhtautua elämään. Siihen tarvitaan paitsi uusia ideoita, myös uusia tapoja ideoida".

## Aiheesta muualla
* Riitta Korhonen: Hei luupää, vaihda asentoa. Talouselämä 23.11.2009.
Meisti

**Meisti** on työkalu, jota vasaralla tai nuijalla lyömällä tehdään reikiä tai muita kuvioita eri materiaalia oleviin työkappaleisiin. Pakottamisessa käytettyjä meistejä kutsutaan myös punsseleiksi, stansseiksi ja pakottimiksi. Nahkaan käytettävästä kärjestään ontosta reikämeististä käytetään nimitystä nahkapaska.

## Katso myös
*Meisto

## Aiheesta muualla
Puiden kansa

**Puiden kansa** on Ritva Kovalaisen ja Sanni Sepon valokuva- ja tekstiteos. Se kertoo suomalaisten puihin liittyvästä uskomusperinteestä ja sen jättämästä jäljestä.

Suomalaisilta kuollut luonnonuskonto elää yhä marien keskuudessa. Tähän kirjaan sen tekijät ovat koonneet tietoa ja kuvia menneen ajan suomalaisesta perinteestä, kuten pyhistä puista ja uhrilehdoista.

Teokseen liittyvien valokuvien näyttely *Puiden kansa* on kiertänyt aluksi Suomen taidemuseoissa ja sen jälkeen ympäri maailmaa, muun muassa Japanissa ja Slovakiassa. Vuonna 2018 näyttely on ollut esillä myös Yhdysvalloissa. Suomenkielisen laitoksen lisäksi teos on julkaistu englanniksi, saksaksi ja vuonna 2009 japaniksi.

Teoksesta on ilmestynyt uudistetut painokset vuonna 2006 ja 2014. 

## Palkinnot
*Valokuvataiteen Suomi-palkinto 1997
*Luonnonsuojeluliiton ympäristöpalkinto Ritva Kovalaiselle ja Sanni Sepolle metsien ja puiden kulttuuriarvojen suojelusta valokuvataiteen keinoin.

## Katso myös
*Suomalainen muinaisusko

## Lähteet

## Aiheesta muualla
*Puiden kansan sivusto
Kartagenerin oireyhtymä

**[[Kartagenerin]] oireyhtymässä** elimistön värekarvojen liike on vahingoittunut. Värekarvat ovat joko liikkumattomia tai niiden liike on tehotonta. Tästä johtuu mm. liman kerääntyminen keuhkoihin, minkä vuoksi syndroomaa sairastavan täytyy tyhjentää keuhkonsa yskimällä useita kertoja päivässä. Oireet eivät ole kuitenkaan pelkkää värekarvojen liikkumattomuutta tai tehottomuutta (tällöin tilaa kutsutaan primaariseksi siliaariseksi dyskinesiaksi), vaan sisäelinten peilikuvasijainti (situs inversus) kuuluu myös olennaisena osana tähän erittäin harvinaiseen sairauteen.

## Aiheesta muualla
*Hengitysliitto: harvinaiset hengityssairaudet
Minä & prinssi

**Minä & prinssi** () on vuonna 2004 ensi-iltansa saanut yhdysvaltalainen romanttinen komediaelokuva. Sen on ohjannut Martha Coolidge. Pääosia näyttelevät Luke Mably ja Julia Stiles.

## Juoni

Edvard (Luke Mably) on Tanskan kruununprinssi, joka on kiinnostunut politiikan sijaan nopeista autoista ja kauniista naisista. Kuningasisänsä (Edward Fox) ja kuningataräitinsä (Miranda Richardson) vastustuksesta huolimatta raikulipoika päättää viettää vaihto-oppilaskauden Yhdysvalloissa Wisconsinin osavaltiossa, missä on televisiomainoksen mukaan hieman villejä opiskelijatyttöjä. 

Wisconsinissa on kuitenkin myös rehti ja kunnianhimoinen maalaistyttö Paige (Julia Stiles), joka haluaa lääketieteelliseen ja halveksii turhanpäiväisiä Shakespeare-opintoja. Karismaattinen prinssi esiintyy uusille tovereilleen tavallisena yliopisto-opiskelijana, ja pian Romeon ja Julian säkeet heräävät Paigen korvissa aivan uuteen hehkuun.

Paige ja Eddie rakastuvat, kun Paige ottaa Eddien mukaansa kotiin maalle kiitospäiväksi. Eddie joutuu palaamaan Tanskaan kuninkaan huonon terveyden takia, mutta Paige seuraa tätä ja Eddie kosii Paigea. Paige suostuu ja alkaa valmistautua uuteen elämään Eddien rinnalla.

Ajatus kuningattaren roolista tuottaa Paigelle kuitenkin ongelmia ja hän päättää palata takaisin yliopistoon ja seurata unelmaansa lääkärin urasta. Eddien on jäätävä Tanskaan, kun hänet kruunataan kuninkaaksi. Hän ei kuitenkaan voi olla ilman Paigea ja tulee tämän luo Yhdysvaltoihin kertoen olevansa valmis odottamaan, kunnes Paige saa unelmansa toteutettua.

## Näyttelijät

## Arvioita
*Turun Sanomien* Päivi Valotien mielestä *Minä & prinssi* on lajityyppinsä kuluneita uria raapiva romanttinen komedia, niin ”kertakaikkisen hölmö hattara” että siinä voi nähdä tahallisen lisäksi myös tahatonta komiikkaa. Mielenkiintoisinta hänestä on Tanskan kuningaskunnan nostaminen amerikkalaisittain eksoottiseksi maaksi, kun studiokauden Hollywood-elokuvissa eurooppalaiset prinssit tai prinsessat olivat usein kotoisin keksityistä, itäiseen Eurooppaan sijoittuvista monarkioista.

## Jatko-osat
Elokuvalle on tehty kolme suoraan videolle julkaistua jatko-osaa: *[[Minä ja prinssi 2 – kuninkaalliset häät]]* (2006), *[[Minä ja prinssi: Häämatka]]* (2008) ja *[[Minä ja prinssi: Matka Aasiaan]]* (2010). Ne on ohjannut Catherine Cyran, ja naispääosaa näyttelee Stilesin sijaan Kam Heskin.

## Lähteet
*Aro, Tuuve: Minä & prinssi (The Prince and Me) *MTV Uutiset*. 6.5.2004.

### Viitteet
Lluís Domènech i Montaner

**Lluís Domènech i Montaner** (21. joulukuuta 1850 – 27. joulukuuta 1923) oli katalonialainen arkkitehti. Hän oli Gaudín ohella yksi tunnetuimpia katalonialaisen art nouveaun eli *modernismen* edustajia. Hän oli myös huomattava poliitikko.

Domènech i Montanerin läpimurto tapahtui Barcelonan vuoden 1888 maailmannäyttelyssä, jossa hänen suunnittelemansa Hotel International herätti suurta huomiota. Hänen tunnetuimmat rakennuksensa, Katalonialainen musiikkipalatsi ja Sant Paun sairaala, on hyväksytty Unescon maailmanperintöluetteloon. Muita tunnettuja töitä ovat muun muassa *Castell dels Tres Dragons* Barcelonassa, *Casa Fuster* Barcelonassa ja *Grand Hotel* Palma de Mallorcalla

Domènech i Montaner oli huomattava kulttuurivaikuttaja. Hän toimi 45 vuoden ajan arkkitehtuurin professorina, työskenteli useille katalonialaisille lehdille, kirjoitti taidehistoriaa käsittelevän kirjan sekä vaikutti politiikassa edistäen Katalonian autonomiaa.


Rutes Històriques a Horta-Guinardó-hospitalstpau02.jpg|Sant Pau -sairaala (Hospital de Sant Pau) Barcelona
Sant pau pavilion.jpg|Sant Pau -sairaala
Palau de la Música Catalana - panoramio.jpg|Palau de la Música, Barcelona
Castell dels Tres Dragons.jpg|Castell dels Tres Dragons, Barcelona
Hotel Casa Fuster - Edifici.JPG|Casa Fuster, Barcelona
Palma Mallorca 2008 61.JPG|Grand Hotel, Palma de Mallorca


## Lähteet
* https://www.barcelona.de/en/barcelona-personalities-lluis-domenech-montaner.html
Höyhenmätä

**Höyhenmätä** (PBFD) on erittäin tarttuva virustauti, jota esiintyy papukaijoissa. Se aiheuttaa höyhenten, kynsien ja nokan kasvun epänormaaliutta sekä heikentää linnun immuunijärjestelmää aiheuttaen toissijaisia bakteeri- ja virussairauksia. Höyhenmätään ei ole hoitoa, mutta leviämistä voi estää eristämällä tartunnan saaneet yksilöt terveistä linnuista.
Shunsuke Nagasaki

**Shunsuke Nagasaki** on japanilainen trampoliinivoimistelija. Hän kuului MM-hopeaa saaneeseen Japanin joukkueeseen Eindhovenin MM-kilpailuissa 2005 ja Québecin kisoissa 2007. Vuoden 2009 World Games -kilpailuissa Kaohsiungissa hän voitti Masaki Iton kanssa kultaa synkrotrampoliinissa. Nagasaki on myös osallistunut Kahjot ninjat -kilpailuun selviytyen finaaliin saakka.

Shunsuke Nagasakin suoritukset Kahjoissa Ninjoissa:
*Kisa 14: epäonnistui seinännostolla Taso2
*Kisa 15: epäonnistui kalliokiipeilyssä Taso3
*Kisa 16: epäonnistui kalliokiipeilyssä Taso3
*Kisa 17: epäonnistui köysikiipeilyssä Taso4
*Kisa 18: epäonnistui kalliokiipeilyssä Taso3
*Kisa 19: epäonnistui putkiliu'ussa Taso3
*Kisa 20: ei ollut mukana
*Kisa 21: epäonnistui kalliokiipeilyssä Taso3
*Kisa 22: ei ollut mukana

## Lähteet
Kristin Fairlie

**Kristin Fairlie** (s. 1983 Scarborough, Ontario) on kanadalainen Young Artist -palkittu näyttelijä, joka tuli tunnetuksi lapsinäyttelijänä Little Bear -ääniroolistaan sekä televisioelokuvasta *[[The Sweetest Gift]]*. Sittemmin Fairlie on tullut tutuksi Bridgetten ääniroolista animaatiosarjoissa *[[Total Drama Island]]* ja *[[Total Drama Action]]*.

Enimmäkseen Fairlie on kuitenkin esiintynyt televisiosarjoissa ja elokuvissa, kuten *[[Tie Avonleaan]]*, *[[Virgin Suicides]]*, *[[Hetkessä tähdeksi]]*, *[[Tarkka-ampujat (televisiosarja)|Tarkka-ampujat]]* ja *[[You Might as Well Live]]*.

## Lähteet
International Network of M&A Partners

**IMAP** (International Network of M&A Partners) on kansainvälinen yrityskauppaketju, johon kuuluu maailmanlaajuisesti 45 yritystä 29 maassa. IMAP-neuvonantajat ovat erikoistuneet keskisuurten, noin 5-100 M€:n, yritysten strategisiin fuusio-, osto-, myynti- ja näitä lähellä olevien corporate finance -palvelujen tarjoamiseen ja toimeenpanoon. IMAP-jäsenyritysten palvelua käyttävät lähinnä perheyritysten omistajat ja johto, suuryritysten johto konsernin osien myynnissä sekä suuret monikansalliset yritykset halutessaan ostaa keskikokoisia yrityksiä eri maissa.

Suomen IMAP-edustaja on ProMan Oy, Ruotsin Nordic Merger, Norjan Rokade ja Tanskan Advizer.

IMAP-yritykset toteuttivat eniten yrityskauppoja Pohjoismaissa vuosina 2007, 2008 ja 2009.

## Lähteet

## Aiheesta muualla
* IMAP:n kotisivut
Olympiada Patras

**AEP Olympias Patras BC** on kreikkalainen koripalloseura Patrasista.

## Historia
Seuran perustivat vuonna 1961 yleisurheilusta kiinnostuneet miehet. Seuran lajeiksi otettiin alun perin koripallo, lentopallo, yleisurheilu ja pyöräily. Kaudella 2005–2006 seura voitti A2 Ethnikin mestaruuden ja nousi A1 Ethnikiin. Kaudella 2007–2008 Patras pelasi myös EuroCupissa, mutta seura putosi jo toisella karsintakierroksella Ural Greatille. Kauden 2007–2008 päätteeksi seura putosi pääsarjasta oltuaan runkosarjan viimeinen.

## Lähteet

## Aiheesta muualla
*Virallinen kotisivu
Christian Potenza

**Anthony Christian Potenza** (s. 23. joulukuuta 1972 Ottawa, Ontario) on kanadalainen näyttelijä, joka tunnetaan kotimaassaan erityisesti televisiomainosten ja televisiosarjan *[[The Tournament]]* myötä. Hän on tehnyt myös äänirooleja animaatisarjoihin *[[6teen]]* ja *[[Total Drama Island]]*.

## Lähteet
Otterthal

**Otterthal** on kunta Itävallassa, Ala-Itävallan osavaltion Neuenkirchenin piirikunnassa (). Asukkaita kunnassa on 595 (2009). Pinta-alaa Otterthalilla on 6,17 neliökilometriä.

Otterthalissa toimii Volksschule-koulu, jossa lukukaudella 2009–2010 on kolme luokkaa. Itävaltalais-englantilainen filosofi Ludwig Wittgenstein muutti syyskuussa 1924 Otterthaliin, jossa hän toimi opettajana Volksschulessa. Wittgenstein erosi virastaan vuonna 1926.

## Väkiluvun kehitys

Otterthalin väkiluvun kehitys vuodesta 1861 vuoteen 2007:
	 	 	 			 	

## Lähteet

## Aiheesta muualla

* Virallinen kotisivu
Rachel Wilson

**Rachel Wilson** (s. 12. toukokuuta 1977 Ottawa, Ontario) on kanadalainen näyttelijä, joka tunnetaan televisiosarjoista *[[Show Me Yours]]* ja *[[Total Drama Island]]*. Hänellä oli myös pieni rooli elokuvassa *[[Austin Powers – agentti joka tuuppasi minua]]*.

## Lähteet
Iiro Tenngren

**Iiro Tenngren** (s. 10. toukokuuta 1979 Lahti) on suomalainen ammattilaisuransa lopettanut koripalloilija. Hän pelasi Suomen maajoukkueessa 21 ottelua uransa aikana. Hän kävi Yhdysvalloissa sekä high schoolin että yliopiston.

Tenngren oli yksi huume-epäillyistä kaudella 2007–2008, jolloin Korisliigan huumekäryt tulivat ilmi.

## Lähteet

## Aiheesta muualla
*Legaduen pelaajaprofiili  
*Korisliigan pelaajaprofiili
Te luulette meidän unohtaneen

**Te luulette meidän unohtaneen** on Viipurin Lauluveikkojen kokoelmalevy vuodelta 2004.
## Kappaleet
#  Säv. ja san. Olli Nykänen (1931–) mieskuorosov. Jalmari Aalto
#  Säv. Axel Törnudd (1874–1923), san. Kanteletar
#  Suomalainen kansanlaulu mieskuorosov. Sakari Hildén
#  Säv. Emil Genez (1852–1930), san. P. J. Hannikainen
#  Säv. Emil Genez (1852–1930) san. Arvi Jännes, soolo Raimo Mero
#  Säv. ja san. P. J. Hannikainen (1854–1924)
#  Kansansävelmä. San Valter Juva, mieskuorosovitus Martti Turunen, soolo Raimo Mero
#  Itäkarjalainen kansanlaulu, mieskuorosovitus Sakari Hildén
#  Rajakarjalainen kansanlaulu,mieskuorosovitus Simo Härkönen
#  negro spritual, mieskuorosovitus Ossi Elokas, soolo Esko Ruohonen
#  Säv. Tauno Marttinen (1912–), san. Matti M. Ilkka
#  Säv. Oskar Merikanto (1868–1924).San. Eino Leino, mieskuorosovitus Ossi Elokas, soolo Raimo Mero, urut Tauno Äikää
#  Säv. Oskar Merikanto (1868–1924), san. Eino Leino 1.säk, Juho Railio 2.–4 säk., soolo Esa Ruuttunen, urut Tauno Äikää
#  Säv. Oskar Merikanto (1868–1924), san Teuvo Pakkala, soolo Matti Huhtinen
#  Säv. Oskar Merikanto (1868–1924), San. Larin-Kyösti, mieskuorosovitus Martti Turunen ,soolo Raimo Mero
#  Säv. Oskar Merikanto (1868-1924), san. Mikko Uotinen, mieskuorosov. Taneli Kuusisto, soolo Eero Marttila, piano Pirkko Huhtinen 

## Lähteet
Aaronin vuori

**Aaronin vuori** (**Jabal Haroun**) on Jordaniassa noin viisi kilometriä Petrasta lounaaseen sijaitseva vuori. Vuori on juutalaisen, kristillisen ja islamilaisen perinteen mukaan Mooseksen veljen Aaronin hautapaikka.

Vuoren huipulla sijaitsee 1300-luvulla rakennettu islamilainen pyhäkkö. Se sisältää haudan, jonka uskotaan sisältävän Aaronin jäännökset. Aiemmin paikalla on todennäköisesti sijainnut kristillinen luostari.

Helsingin yliopiston tutkimusprojekti on tutkinut vuorta Jaakko Frösénin johdolla.

## Lähteet

## Aiheesta muualla

* Helsingin yliopiston Aaronin vuoren arkeologiset kaivaukset (FJHP)
Roland Andersson

**Roland Andersson** (s. 28. maaliskuuta 1950) on ruotsalainen jalkapallovalmentaja ja entinen puolustaja. 

## Ura pelaajana

Andersson aloitti oman pelaajauransa Malmö FF:n riveissä 1968 ja oli joukkueen takalinjoilla voittamassa kolmea Ruotsin mestaruutta 1970-luvun alussa. Tuplamestaruuskauden 1974 jälkeen hän siirtyi Djurgårdens IF:ään, mutta pelasi seurassa vain kaksi kautta kunnes palasi takaisin Malmöhön. Hän pelasi uransa loppuun kasvattajaseurassaan voittaen vielä yhden Ruotsin mestaruuden ja kaksi cupia. Aktiiviuransa hän lopetti 33-vuotiaana 1983.

Ruotsin maajoukkueessa Andersson pelasi 19 maaottelua. Hän oli mukana sinikeltaisten ryhmässä, joka selvisi MM-kisoihin 1978. 

### Meriitit pelaajana

* Ruotsin mestaruus (4): 1970, 1971, 1974, 1977
* Ruotsin cup (4): 1973, 1974, 1978, 1980
* MM-1.kierros: 1978

## Ura valmentajana

Valmennusuransa Andersson aloitti Malmö FF:n juniorijoukkueen valmentajana 1983. Sittemmin hän teki uraa muun muassa saudiarabialaisen Al-Ittihadin ja qatarilaisen Qatar SC:n päävalmentajana. Lisäksi hän toimi Bob Houghtonin apuvalmentajana Malmössä 1991–92 ja Rolf Zetterlundin aisaparina 1994. 

Heinäkuussa 1997 Andersson siirtyi sveitsiläisen BSC Young Boysin päävalmentajaksi. Pesti jäi lyhyeksi Anderssonin saatua potkut tehtävistään jo tammikuussa.  BSC-potkujensa jälkeen Andersson jatkoi uraansa Malmö FF:n päävalmentajana, mutta pesti päättyi potkuihin kehnon menestyksen vuoksi 1999.

Kaudella 2002/03 Andersson luotsasi Al-Shaabia Arabiemiraateissa. Kesällä 2004 hän siirtyi entisen opiskelukaverinsa Lars Lagerbäckin apuvalmentajaksi Ruotsin maajoukkueeseen. Kaksikko johdatti Ruotsin MM-kisoihin 2006 ja EM-kisoihin 2008, mutta sai ankaraa kritiikkiä muun muassa maajoukkueen epäviihdyttävästä pelitavasta. Lokakuussa 2009 hän jätti tehtävänsä yhdessä Lagerbäckin kanssa Ruotsin jäätyä rannalle MM-kisoista 2010. 

Helmikuun lopulla 2010 hän jatkoi uraansa Lars Lagerbäckin apuvalmentajana MM-kisoihin valmistautuvassa Nigerian maajoukkueessa.  MM-kisat sujuivat Nigerialta alakanttiin ja se jäi alkulohkoon kerättyään vain pisteen. Kisojen jälkeen ruotsalaiskaksikko jätti tehtävänsä. 

## Lähteet
Joulu- ja hengellisiä lauluja

**Joulu- ja hengellisiä lauluja** on Viipurin Lauluveikkojen studiolevy vuodelta 1970.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Heikki Kujala

**Heikki Martti Kujala** (24. maaliskuuta 1933 Ylihärmä – 30. heinäkuuta 2002) oli suomalainen  pesäpalloilija.

Vuosina 1957 (YJ) ja 1962 (PuMu) vuoden parhaaksi lukkariksi valittu Heikki Kujala pelasi kuusi kautta SM-sarjassa saavuttaen parhaimmillaan hopeaa 1963 Puna-Mustissa. Kujala kuului kahdesti Lännen joukkueeseen. Aktiiviaikanaan seuran edustusjoukkueen kapteenina toimineelle Kujalalle on myönnetty Junkkarien kultainen ansiomerkki.

Kujalan muita harrastuksia olivat keihäänheitto, korkeushyppy, telinevoimistelu, maalaus ja kuvanveisto.

## Saavutukset
### Pelaajana
* 1 SM-hopea: 1963
* 2 Itä-Länsi-ottelua: 1957, 1962
* Vuoden lukkari (2): 1957, 1962 

## Lähteet

* 

### Viitteet